**ՀԻՄՆԱՎՈՐՈՒՄ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ԱԲՈՎՅԱՆԻ ՀԱՄԱՅՆՔԱՊԵՏԱՐԱՆԻ ԱՇԽԱՏԱԿԱԶՄԻ ԱՇԽԱՏՈՂՆԵՐԻ ՔԱՆԱԿԸ, ՀԱՍՏԻՔԱՑՈՒՑԱԿԸ ԵՎ ՊԱՇՏՈՆԱՅԻՆ ԴՐՈՒՅՔԱՉԱՓԵՐԻ ՀԱՍՏԱՏՄԱՆ ՄԱՍԻՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Որոշման նախագիծը մշակվել է համաձայն « «Տեղական ինքնակառավարման մասին»  օրենքի 18-րդ հոդվածի 1-ին մասի 28-րդ կետի և 35-րդ հոդվածի 1-ին մասի 7-րդ կետի, «Համայնքային ծառայության մասին»  օրենքի 26-րդ հոդվածի 1-ին մասի «բ» կետի: Աբովյանի համայնքապետարանի աշխատակազմի աշխատողների քանակի, հաստիքացուցակի և պաշտոնային դրույքաչափերը 2023 թվականի համար սահմանելիս օգտվել ենք նաև «Համայնքապետարանի աշխատակազմի կառուցվածքի հաստատման, հաստիքացուցակի կազմման, պաշտոնային դրույքաչափերի համամասնության սահմանման» մեթոդական ուղեցույցից։ Սահմանել ենք որ իր զբաղեցրած պաշտոնին համապատասխանող համայնքային ծառայության դասային աստիճանից ավելի բարձր դասային աստիճան ունեցողների համար 10 տոկոս հավելավճար։
Հաստիքացուցակում կատարվել է փոփոխություն, հիմք ընդունելով «Տեղական ինքնակառավարման մասին» օրենքի փոփոխությունը և Աբովյան համայնքի ավագանու 2022 թվականի դեկտեմբերի 06-ի N 170-Ա որոշմամբ հաստատված նոր կանոնակարգը, այն է՝ մինչև յոթ անդամ ունեցող խմբակցությունն ունենում է մեկ գործավար, ուստի ավելացրել ենք երկու գործավարի հաստիք, սահմանելով նոր աշխատավարձի դրույքաչափ 180 000 դրամ՝ 100 000 դրամի փոխարեն։ Որոշ հաստիքների դրույքաչափեր ևս փոփոխվել են՝ ավագանու խմբակցության փորձագետի աշխատավարձը 100 000 դրամից դարձել է 200 000 դրամ, համայնքի ղեկավարի 1-ին տեղակալի օգնականի աշխատավարձը 268 000 դրամի դիմաց սահմանվել է 300 000 դրամ, համակարգչային տեխնիկան սպասարկող մասնագետի աշխատավարձը 268 000 դրամի դիմաց սահմանվել է 298 000 դրամ։ Աշխատավարձի բարձրացման համար հիմք է հանդիսացել 1 տարվա ընթացքում իրականացրած աշխատանքների ծավալի ուսումնասիրությունը։
Իրավական ակտն ընդունվում է յուրաքանչյուր տարի, բյուջեն հաստատելուց առաջ։ Մշակված ավագանու որոշման նախագիծը կրում է անհատական բնույթ, քանի որ այն վերաբերվում է միայն Աբովյանի համայնքապետարանի աշխատակազմին։
**Հայաստանի Հանրապետության Կոտայքի մարզի Աբովյանի համայնքապետարանի աշխատակազմի աշխատողների քանակը, հաստիքացուցակը եվ պաշտոնային դրույքաչափերի** հաստատման մասին նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։
**Հայաստանի Հանրապետության Կոտայքի մարզի Աբովյանի համայնքապետարանի աշխատակազմի աշխատողների քանակը, հաստիքացուցակը եվ պաշտոնային դրույքաչափերի** հաստատման մասին նախագծի ընդունման կապակցությամբ Աբովյան համայնքի բյուջեում եկամուտները չեն ավելանա, իսկ ծախսերում աշխատավարձի ֆոնդը կավելանա ամսական 702 000 դրամով։

**ՀԱՄԱՅՆՔԻ ՂԵԿԱՎԱՐ՝ Է. ԲԱԲԱՅԱՆ**